"**Slow**" (בעברית: "**לאט**") הוא שיר של הזמרת-יוצרת האוסטרלית קיילי מינוג מתוך אלבומה התשיעי *Body Language* משנת 2003. הוא הופץ כסינגל המוביל מתוך האלבום שהופק על ידי פסטיבל מאשרום רקורדס ופרלופון ב-3 בנובמבר 2003. השיר נכתב על ידי קיילי מינוג, דן קארי ואמיליאנה טוריני והופק על ידי דן קארי, אמיליאנה טוריני וסאנירואודס. השיר הוא בסגנון אלקטרופופ וסינת'-פופ שבו מזמינה מינוג גבר "להאט" ולרקוד איתה. עם יציאתו, "Slow" זכה לשבחים על ידי מבקרי המוזיקה, שרבים מהם שיבחו את השירה החושנית והמפתה של מינוג.

בטקס פרסי גראמי ה-47, קיבל השיר מועמדות בקטגוריית "פרס גראמי להקלטת הדאנס הטובה ביותר". מבחינה מסחרית, השיר זכה להצלחה והגיע לשיא במקום הראשון במצעדים באוסטרליה, דנמרק, רומניה, ספרד והממלכה המאוחדת. השיר גם הגיע למקום הראשון במצעד שירי הדאנס קלאב בארצות הברית. באוסטרליה השיר הגיע למעמד של פלטינה על ידי איגוד תעשיית ההקלטות האוסטרלי (ARIA) על מכירת 70,000 עותקים. הווידאו קליפ הנלווה לשיר צולם בברצלונה, ספרד, ומראה את מינוג שרה את השיר תוך כדי שיזוף בבריכה העירונית מונז'ואיק. מינוג ביצעה את השיר במספר תוכניות טלוויזיה וכללה אותו ברשימות הסט של כל סיבובי ההופעות שלה עד כה, למעט ב-"Anti Tour" שלה.

בשנת 2012, מינוג בחרה את "Slow" בתור השיר האהוב עלייה מקריירת המוזיקה שלה. בשנת 2023 היא ציינה את השיר כנקודת התייחסות לאלבומה מאותה שנה, *Tension*.

רקע והלחנה
----------

השיר נכתב על ידי קיילי מינוג, דן קארי ואמיליאנה טוריני, והופק על ידי קארי, טוריני וסאנירואודס. בשנת 2009, טוריני הסבירה כיצד פנו אליה לגבי כתיבת השיר, ואמרה: "זה היה כאילו נכנסתי בטעות לתוך קו האש עם 'היי! אתה שם!' הכל היה די סוריאליסטי. אני עדיין חושבת שהאנשים של קיילי ניסו להתקשר לג'מיליה והם חייגו למספר הלא נכון. זה היה יותר מצחיק אם זה היה באמת קורה". באמצעות מילות השיר, מינוג דוחקת בגבר, אותו היא פוגשת במועדון, "להאט" ולרקוד איתה.

לפי מינוג, מילות השיר עוסקות ב"איך לזמן ולמרחב יש משמעות שונה כשאתה פוגש מישהו". היא עוד אמרה על השיר ש"אהבתי את הדרך שבה לשיר היה את אפקט הדחיפה. השילוב המוזיקלי והלירי נותן לך את התחושה של זה". מבחינה מוזיקלית, השיר הוא רצועת אלקטרופופ וסינת'-פופ בהשראת שנות ה-80. השיר השתמש בסטייל מאוד פשוט ומינימליסטי של הפקה ותואר כ"אלקטרופופ/דיסקו עם מקצבי פצפוץ-ופופ מחלחלים ואובר-דובבים ווקאליים מתוקים", כך לדבריו של סאל סינקואמני מסלנט. בנוסף השיר מכיל אלמנטים של אלקטרו-קלאש ומוזיקת דאנס אלקטרונית. לפי טום יואינג מ-*Freaky Trigger* "הבסיס העדין והגיבוי ה'מנצנץ' של "Slow" נגזרים מז'אנר המיקרו-האוס הפופולרי אז, בהשוואה למוזיקה שנמצאת בלייבל הגרמני". דום פסנטינו מ-*Stylus Magazine* תאיר אף הוא את השיר כ"מינימל טכנו גרמני" בדומה לעבודתו של ריינהרד וויגט, בעוד אלכס מקפרסון מגרדיאן במאמר על טכנו מינימלי גרמני, אמר כי "Slow" הוא "בעיקרו רצועה מינימלית עם עם תוספת של שירת פופ" ומופע מוקדם של הצליל שהשיג הצלחה במיינסטרים. בסוף 2012, השיר הוקלט מחדש על ידי מינוג לצורך הכללתו באלבום האוסף *The Abbey Road Sessions*. באלבום מינוג עבדה מחדש על 16 שירים משירי העבר שלה בליווי של תזמורת, שלדברי ניק לוין מ-*BBC Music* "מדמיינת אותם מחדש ללא הדיסקו גליץ והאפקטים הקוליים. "Slow" זוכה לגישה עם טייק מושפע יותר של ג'אז וטריפ הופ, כאשר מינוג שוב מספקת שירה סוערת ומפתה.

הוצאת השיר ויצירת האומנות
-------------------------

השיר הופץ כסינגל המוביל מאלבומה התשיעי *Body Language* בהוצאת פסטיבל מאשרום רקורדס באוסטרליה ופרלופון באירופה ב-3 בנובמבר 2003. העטיפה של הסינגל, כמו גם צילומי קידום נוספים הקשורים לאלבום, שצולם על ייד צלמי האופנה מרט ומרקוס, הראו את מינוג בולטת בתנוחה בחולצת קרופ טופ עם פסים בשחור-לבן, החושפת את האמצע שלה, ומכנסיים בגזרה נמוכה. המראה שלה דומה לזה של השחקנית והזמרת הצרפתייה בריז'יט בארדו, שנחשבה כ"כוכבת השפה הזרה הראשונה אי=פעם שהגיעה לרמה של הצלחה בין-לאומית הדומה לכישרונות הפופולריים ביותר של אמריקה" ואחד מסמלי המין הידועים ביותר של שנות ה-50 ושנות ה-60 צוטטה לעיתים קרובות כ"אבטיפוס של חתלתולת סקס" וכ"אלילת סקס". מינוג תיארה את צילומי הקידום כ"מיקס המושלם של פלירט, חתלתולה ורוק אנד רול, וחשפה כי "צילמנו את זה במיקום בדרום צרפת, כך שזה (היה קל) לתעל את הרוח של (בריג'יט) בורדו. היא אייקון פרפרנס נהדר, במיוחד בתקופה שבה היא עבדה עם סרז' גינסבורג".

ביקורת וקליטת השיר
------------------

"Slow" זכה לשבחי ביקורת מצד מבקרי המוזיקה. איתן בראון מניו יורק שיבח את הפקת השיר והעיר: "כל מה שבטופ של הפופ צריך להישמע כמו 'Slow' של קיילי מינוג". עוד הוא הרגיש שרוב השירים באלבומה (*Body Language*) "מחקים את הצליל שלה, [אם כי] אף אחד מהשירים האחרים באלבום לא מתקרב להישג של 'Slow' והגיע למסקנה כי השיר צריך להוות תבנית לכל זמרי הפופ המגונדרים שמגדירים את עצמם ככאלה". אדריאן בגראנד מ-*PopMatters* העיר שהשיר היה "אחד הסינגלים החזקים" בקריירה של מינוג, ושיבח את הגישה המינימליסטית שלה לגבי השיר והעיבוד הפשוט שלו. סקירת השיר של המגזין *Spin* החמיאה לשירה של מינוג ו"יביא את כל הבנים לחצר" ("bring all the boys to the yard" – קטע מהשיר "Milkshake" של הזמרת קליס). אריק סגאי מ-*Stylus Magazine* העדיף את השירה התובענית של מינוג, ואמר שהמאזין "פתוח לדרישותיה של קיילי, ומוכן לנקוט בכל אמצעי הכרחי כדי להרשים אותה".

סאל צ'ינקוומני מסלנט הרגיש שהשיר הוא אחד מה"מעטים מהרצועות ב-*Body Language* שמתקרב להתלהבות המועדון המופרזת מ-*Fever*". כריס טרו מ-*AllMusic* בחר את השיר כשיא האלבום. אוליב פומטסי מ-*GQ* חשב שזוהי הרצועה הטובה וה"פתיינית" ביותר של מינוג, והגיע למסקנה כי "אפיון הנשימות הווקאליות על פני סינת'ים מפתים, זה מסוג השירים שיהיו פסקול באותו רגע שבו אתה נועל בטעות את העיניים על זר לוהט במועדון בצורה מושלמת [...] הוא אכן שיר איטי יותר, אבל אל תמחקו את זה מהסיבה הזו". הגרסה של *The Abbey Road Sessions* לשיר עוררה אף היא תגובות חיוביות. טים סנדרה מ-*AllMusic* נהנה מ"טייק הופ החושני" בשיר ובחר בו כנקודת השיא באלבום.

ניק לוין מ-*BBC Music* הרגיש כי השיר קיבל את "המהפך המדהים ביותר" באלבום, ותיאר אותו כ"דשדוש ג'אז מרומז, עם ביצועים ווקאליים ערפדיים". אנני זלסקי מ-*The A.V. Club* העריכה את אופיו החינני של השיר כ"כניסה צמודה". פיליפ מטוסווג מהMusicOMH העריך את השפעות הג'אז של השיר, וציין שהוא "מרמז שקיילי וג'אז יכולים לעשות דברים גדולים". ג'ף כץ מאיידולטור סימן את השיר כ"העיבוד המחודש הכי מפתיע" באלבום. ג'וד רוג'רס מ-*The Quietus*, עם זאת, חשה כי השיר אינו מגיב היטב ל"טיפול התזמורתי)".

עיטור והוקרה
------------

סאל סינקוומאני מסלנט כלל את "Slow" ברשימת "10 הסינגלים והסרטונים המובילים של 2004" שלו וכינה אותו "אחת הרצועות החמות של השנה". בשנת 2004 בטקס פרסי אייבור נובלו השיר הוצב בקטגוריות "השיר העכשווי הטוב ביותר" ו"הלהיט הבין-לאומי של השנה", אך הפסיד את הפרסים לשירים "Stronger Than Me" של הזמרת איימי ויינהאוס ו-"White Flag" של הזמרת דיידו בהתאמה. בטקס פרסי גראמי ה-47 שנערך בשנת 2005, השיר היה מועמד לפרס גראמי "להקלטת הדאנס הטובה ביותר", אך הפביד לשירה של בריטני ספירס "Toxic", שנכתב במקור עבור מינוג. כדי לחגוג את היום ולנטיין ב-14 בפברואר 2012, החברה הבריטית לאיסוף זכויות יוצרים וארגון זכויות הביצוע *PRS for Music* ערכו רשימה של עשרת ה"שירים הסקסיים" המובילים והציבו את "Slow" בראש הרשימה. באותה שנה (2012), בחרה מינוג ב-"Slow" כשיר האהוב עליה בכל הזמנים מ-25 שנותיה במוזיקה. ב-2023 היא ציטטה את השיר כנקודת התייחסות לאלבומה של אותה שנה, *Tension*. בכתיבה ל-*Herald Sun* קמרון אדמס מיקם את השיר במקום החמישי ברשימת השירים הטובים ביותר של הזמרת לכבוד יום הולדתה ה-50, וכינה אותו כ"בן דודו" של שירה האחר "Can't Get You Out of My Head" גם עם דופק אלקטרוני פשוט מטעה, אבל נוקט בטון הרבה יותר אפל [...] מבחינה ווקלית קיילי עוברת ממנותק לגשמי במרחב של פסוק, ואיכשהו ('Slow') נשמעת כאילו הכל ושום דבר לא קורה בבת אחת"

הופעה מסחרית
------------

במדינת הולדתה של מינוג, אוסטרליה, השיר נכנס למקום הראשון במצעדי ה-ARIA והגיע לשיא כששהה 11 שבועות במצעד. בטריטוריה זו, השיר זכה מאוחר יותר למעמד של פלטינה על ידי איגוד תעשיית ההקלטות האוסטרלי (ARIA) על מכירת 70,000 עותקים. באוסטריה, השיר הגיע למקום ה-24 באוסטריה, כשבשיאו הגיע למקום ה-20, כששהה 13 שבועות במצעד. באזור פלנדריה דובר ההולנדית של בלגיה, השיר נכנס למצעד האולטראטופ והגיע למקום ה-15 כשבשיא הוא הגיע למקום התשיעי ושהה עדרה שבועות במצעד. בקנדה, השיר הגיע למקום השישי במצעד הסינגלים הקנדי. בדנמרק, השיר נכנס והגיע למקום הראשון במצעד הסינגלים הדני ושהה תשעה שבועות במצעד.

בצרפת, השיר נכנס והגיע למקום ה-45 במצעד הסינגלים הצרפתי, ושהה 18 שבועות במצעד. בגרמניה השיר הגיע למקום השמיני במצעדי ה-GfK אנטרטיינמנט. באיטליה, השיר הגיע למקום התשיעי ובשיאו הגיע למקום השישי באיגוד תעשיית ההקלטות האיטלקי (מצעד הסינגלים האיטלקי) כששהה שמונה שבועות במצעד. בניו זילנד, השיר הגיע למקום העשירי ובשיא הגיע למקום התשיעי במצעד המוזיקה הרשמי של ניו זילנד כששהה שישה שבועות במצעד. השיר גם הגיע למקום הראשון בספרד. בבריטניה, השיר הגיע למקום הראשון במצעד הסינגלים הבריטי והפך לסינגל השביעי של מינוג שמגיע למקום הראשון באזור. זה זיכה אותה בשיא בהיותה האמנית על שהייתה במשך הזמן הארוך ביותר בפסגת המצעדים בבריטניה. נכון להיום, זהו הסינגל האחרון שלה שהגיע למקום הראשון באנגליה. הסינגל נשאר בעשירייה הראשונה במשך שבועיים ובטופ מאה במשך ארבע עשרה שבועות. בארצות הברית השיר הגיע למקום ה-91 ולמקום הראשון במצעד הבילבורד הוט 100 ובמצעד שירי הדאנס קלאב בהתאמה. זוהי הכניסה האחרונה של מינוג במצעד הבילבורד הוט 100 עד כה.

וידאו קליפ
----------

הקליפ הנלווה ל-"Slow" בוים על ידי בילי וואלש ובכוריאוגרפיה של מייקל רוני. הקליפ צולם בברצלונה, ספרד ומתחיל בסצנה של אדם צולל לתוך הבריכה העירונית מונז'ואיק ויוצא מהקצה שלה, שם נמצאים מספר אנשים בלבוש קל מאוד ומשתזפים. מינוג בולטת בסדרה של צילומי זום מרכזיים שונים שוכבת על מגבת בצבע כחול שמיים ולובשת שמלה כחולה חובקת גוף של בלנסיאגה. הסצנות הבאות של הסרטון לוכדות אותה שרה את השיר דרך זוויות מצלמה שונות, במיוחד במהלך הפזמון כאשר זווית המצלמה עוברת לתצוגת "מעוף הציפור" ומראות את מינוג בין דוגמניות חוף המבצעות כוריאוגרפיה מסונכרנת לפי פעימות הריקוד. מבקר מ-*District MTV* העיר כי הקליפ הראה ש"רחצה מסונכרנת בשמש היא מהנה יותר ממה שזה נשמע". בן טיילור מ-*Swide Magazine* כלל את הקליפ ברשימת "רגעי הקליפ הטובים ביותר" של מינוג. הסרטון ששימש לקידום השיר, הוקרן בבכורה מוקדם יותר מתאריך היציאה של השיר, ב-21 באוקטובר 2003.

מינוג דיברה על הקליפ ואמרה: "הוא מתרחש בברצלונה באתר הצלילה האולימפי. אני שוכבת במשך כל הקליפ, היות שחשבתי שזו תוכנית ערמומית מאוד. אבל אז בסופו של דבר נאלצתי לשיר ישירות לתוך המצלמה כשהשמש הייתה ממש ליד, אז הדמעות זלגו על פניי! בקליפים תמיד יש רגעים כואבים. או חם מדי או קר מדי או שתמיד יש משהו. זה חלק מהכיף, אני מניחה".

הופעה חיה
---------

מינוג ביצעה את Slow ב-6 בנובמבר 2003 בטקס פרסי המוזיקה של MTV אירופה. מאז יציאתו, "Slow" מופיע בכל רשימות סיבוב ההופעות של מינוג, למעט :Anti Tour:. בשנת 2003 היא ביצעה את השיר בקונצרט של לילה אחד בלבד, "Money Can't Buy", ששימש לקידום אלבומה *Body Language* שהתקיים ב-Hammersmith Apollo בלונדון. בשנת 2005 היא ביצעה את השיר בסיבוב ההופעות שלה "Showgirl: The Greatest Hits Tour". מינוג לא הצליחה להשלים את התור מאחר שאובחנה כחולה בסרטן השד מוקדם, ונאלצה לבטל את החלק האוסטרלי של התור. לאחר שעברה טיפול והחלמה, היא חידשה את סיבוב ההופעות של"Showgirl: The Homecoming Tour" ב-2007. בשנת 2008 היא ביצעה את השיר בסיבוב ההופעות "KylieX2008" שהושק כדי לקדם את אלבום האולפן העשירי שלה *X*. ההופעה חולקה לארבעה חלקים, ו-"Slow" הופיעה במערכה הרביעית שכותרתה "Xposed". בשנת 2009, היא ביצעה את השיר בסיבוב ההופעות For You, for Me שהיה סיבוב ההופעות הראשון שלה בצפון אמריקה. ב-2011 היא ביצעה את השיר בגרסה עם אוריינטציה לג'אז בסיבוב ההופעות שלה "Aphrodite: Les Folies Tour" שהושק כדי לקדם את אלבום האולפן האחד-עשר שלה *Aphrodite*. בשנת 2012, את *The Abbey Road Sessions* על ידי הופעה בהפרומס בהייד פארק. במהלך האירוע, היא שרה את הגרסה התזמורתית של "Slow".

בשנים 2014–2015 מינוג ביצעה את השיר במהלך סיבוב ההופעות שלה "Kiss Me Once" ו-"Kylie Summer 2015", בהתאמה. ההופעות השתמשו בתצוגת תאורת לייזר והציגו שגרת ברייקדאנס בגרסת מטריקס. לסיבוב ההופעות "Golden Tour" מ-2018–2019 מינוג ביצעה "גרסת בר-עור" לשיר. היא הייתה לבושה כולה בלבוש עור והייתה מוקפת בקבוצה של גברים רוכבי אופנועים. כשכתב עבור *News.com.au*, ניק בונד הרגיש שההופעה מציגה את יכולתה של הזמרת "להפיח חיים חדשים בכמה מהלהיטים הבלתי נמנעים שלה באמצעות עיבודים חדשים ומופלאים". מאשאפ "פועם" של "Slow" ושירו של דייוויד בואי "Fashion" משנת 1980 בוצעו במהלך סיבוב ההופעות של מינוג בקיץ 2019. היא לבשה תלבושת נהג מרוצים אדומה לוהטת והצטרפו אליה רקדנים גברים בבלייזרים ורודים לבושי קילט. תומאס הובס מ-*Evening Standard* הדגיש את ההופעה הזו של מינוג כאחד הרגעים הטובים ביותר שלה בהופעה. הובס גם שיבח את מינוג שנראתה "בכל אינץ' באייקון". מינוג חזרה על ההופעה במהלך הופעתה ב-"The Graham Norton Show" בנובמבר 2019. מאשאפ "דיסקו סקסי ורפה" של "Slow" ו-"Love to Love You Baby" של דונה סאמר בוצע על ידי הזמרת, שלבשה סרבל זהב בהשראת שנות ה-70 בהופעת הסטרימינג בשידור חי *Infinite Disco* של מינוג. ההופעה זכתה לשבחים על ידי קייט סולומון מהעיתון *i* שהדגישה את ה"עיבוד הבאסי החושני" שלה.

מיקומי שיא
----------

| 
‏‏‏  **מצעדים ודירוגים (2003)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 20 |
|  אוסטרליה | מצעד הסינגלים האוסטרלי | 1 |
|  איטליה | מצעד הסינגלים האיטלקי | 6 |
|  אירלנד | מצעד הסינגלים האירי | 5 |
|  גרמניה | GfK – טופ 100 | 8 |
|  דנמרק | היטליסטן | 1 |
|  הולנד | מצעד 40 הסינגלים ההולנדיים | 8 |
|  יוון | IFPI Greece | 3 |
|  ניו זילנד | המצעד הניו זילנדי הרשמי | 9 |
|  ספרד | PROMUSICAE | 1 |
|  סקוטלנד | מצעד הסינגלים הסקוטי | 1 |
|  פינלנד | המצעדים הפיניים הרשמיים | 3 |
|  צרפת | SNEP | 45 |
|  קנדה | קנדה הוט 100 | 6 |
|  קרואטיה | טופ ליסטה | 3 |
|  רומניה | מצעד השירים הרומני | 1 |
|  שווייץ | המצעד השווייצרי | 18 |

קישורים חיצוניים
----------------

* מידע על היצירה "Slow" באתר מיוזיק בריינז
* סרטון השיר "Slow" באתר יוטיוב

| קיילי מינוג |
| --- |
| דיסקוגרפיה • וידאוגרפיה • פרסים ומועמדויות • סיבובי הופעות • פילמוגרפיה |
| אלבומי אולפן | *Kylie* • *Enjoy Yourself* • *Rhythm of Love* • *Let's Get to It* • *Kylie Minogue* • *Impossible Princess* • *Light Years* • *Fever* • *Body Language* • *X* • *Aphrodite* • *Kiss Me Once* • *Kylie Christmas* • *Kylie Christmas: Snow Queen Edition* • *Golden* • *Disco* • *Tension* |
| אלבומי אוסף | *Greatest Hits (1992)* • *Hits+* • *Confide in Me (2001)* • *Greatest Hits (2002)* • *Greatest Hits: 87–99* • *Artist Collection* • *Ultimate Kylie* • *Confide in Me: The Irresistible Kylie* • *Hits* • *The Best of Kylie Minogue* • *The Abbey Road Sessions* • *Confide in Me (2016)* • *Step Back in Time: The Definitive Collection* |
| מארזי תקליטורים | *The Albums 2000–2010* • *K25 Time Capsule* |
| אלבומי רמיקס | *Kylie's Non-Stop History 50+1* • *Impossible Remixes* • *Mixes* • *Greatest Remix Hits* • *Boombox* • *12" Masters – Essential Mixes* |
| אלבומי וידאו | *The Videos* • *The Kylie Collection* • *The Videos 2* • *On the Go: Live in Japan* • *Let's Get To...The Videos* • *Live!* • *Greatest Video Hits* • *The Kylie Tapes: 94–98* • *Live in Sydney* • *Intimate and Live* • *KylieFever2002: Live in Manchester* • *Greatest Hits 87–97* • *Greatest Hits: 87–99* • *Body Language Live* • *Artist Collection* • *Ultimate Kylie* • *Showgirl* • *White Diamond* • *KylieX2008* • *Aphrodite Les Folies – Live in London* • *Kiss Me Once Live at the SSE Hydro* • *A Kylie Christmas – Live from the Royal Albert Hall 2015* • *Golden Live in Concert* |
| אלבומי הופעה | *Intimate and Live* • *KylieFever2002* • *Showgirl* • *Showgirl: Homecoming Live* • *Live in New York* • *Infinite Disco* |
| מיני-אלבומים | *Darling* • *Pink Sparkle* • *A Kylie Christmas* • *Performance* • *North American Tour (Bonus Track Version)* • *Sleepwalker* • *Kylie and Garibay* |
| סיבובי הופעות | Disco in Dream • Enjoy Yourself Tour • Rhythm of Love Tour • Let's Get to It Tour • Intimate and Live • On a Night Like This • KylieFever2002 • Showgirl: The Greatest Hits Tour • Showgirl: The Homecoming Tour • KylieX2008 • For You, for Me • Aphrodite: Les Folies Tour • Anti Tour • Kiss Me Once Tour • Golden Tour |
| רצפי הופעות | Money Can't Buy • Summer 2015 • A Kylie Christmas • Kylie Presents Golden • Summer 2019 |
| ערכים קשורים | Kylie and Garibay • Dannii Minogue • *The Kylie Show* |

| קיילי מינוג – סינגלים |
| --- |
| *Kylie* | "I Should Be So Lucky" • "Got to Be Certain" • "The Loco-Motion" • "Je ne sais pas pourquoi" • "It's No Secret" • "Turn It into Love" |
| *Enjoy Yourself* | "Hand on Your Heart" • "Wouldn't Change a Thing" • "Never Too Late" • "Tears on My Pillow" |
| *Rhythm of Love* | "Better the Devil You Know" • "Step Back in Time" • "What Do I Have to Do" • "Shocked" |
| *Let's Get to It* | "Word Is Out" • "If You Were with Me Now" • "Give Me Just a Little More Time" • "Finer Feelings" • "I Guess I Like It Like That" |
| *Greatest Hits* | "What Kind of Fool (Heard All That Before)" • "Celebration" |
| *Kylie Minogue* | "Confide in Me" • "Put Yourself in My Place" • "Where Is the Feeling?" |
| *Impossible Princess* | "Some Kind of Bliss" • "Did It Again" • "Breathe" • "Cowboy Style" • "Too Far" |
| *Light Years* | "Spinning Around" • "On a Night Like This" • "Kids" • "Please Stay" • "Your Disco Needs You" • "Butterfly" |
| *Fever* | "Can't Get You Out of My Head" • "In Your Eyes" • "Love at First Sight" • "Come into My World" |
| *Body Language* | "Slow" • "Red Blooded Woman" • "Chocolate" |
| *X* | "2 Hearts" • "Wow" • "In My Arms" • "All I See" • "The One" |
| *Aphrodite* | "All the Lovers" • "Get Outta My Way" • "Better than Today" • "Put Your Hands Up (If You Feel Love)" |
| *The Abbey Road Sessions* | "Flower" • "On a Night Like This" |
| *Kiss Me Once* | "Into the Blue" • "I Was Gonna Cancel" • "Sexercize" • "Beautiful" |
| *Kylie Christmas* | "Only You" • "100 Degrees" • "Every Day's Like Christmas" |
| *Kylie Christmas: Snow Queen Edition* | "At Christmas" • "Wonderful Christmastime" |
| *Golden* | "Dancing" • "Stop Me from Falling" • "Golden" • "A Lifetime to Repair" • "Music's Too Sad Without You" • "Sincerely Yours" |
| *Disco* | "Say Something" • "Magic" • "Real Groove" • "I Love It" • "A Second to Midnight" • "Kiss of Life" |
| *Tension* | "10 Out of 10" • "Padam Padam" |
| סינגלים שיווקיים | "Santa Baby" • "Sometime Samurai" • "Whistle" • "Skirt" • "Golden Boy" • "This Wheel's on Fire" |
| סינגלים אחרים | "Especially for You" • "Where the Wild Roses Grow" • "I Believe in You" • "Giving You Up" • "Lhuna" • "Timebomb" • "Crystallize" • "New York City" • "Starstruck (Kylie Minogue Remix)" |
| השתתפות בסינגלים | "Keep on Pumpin' It" • "GBI (German Bold Italic)" • "Higher" • "Limpido" • "Right Here, Right Now" • "The Other Boys" • "Really Don't Like U" • "On oublie le reste" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 86c4e898-77b1-4dc6-b4f4-d259145922a0

 |